《独居有怀端己韬仲》
明代·王彦泓

穷愁端赖客盘桓，妙友难同似所欢。任达啸歌犹未废，风流餔歠尚堪观。

酬春不惜淋漓饮，驻月能禁料峭寒。更有一般同病在，狂名随处惹波澜。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。